title: Escatafuello
text: O escatafuello ye una vocalización prefunda y breu que emiten bells animals quan se sienten en un estau alterau d'animos, especialment quan se sienten menazaus u quieren emitir una advertencia ta unatro animal u persona que se troba en o entorno amanau.
  
  Qualques animals, como o chabalín, emiten escatafuellos quan se troban sorprendius por as personas en o mont, como mesura disuasoria u querendo aparentar que son disposaus a atacar si l'intruso no se retira. Manimenos, a mayoría de vegadas istas menazas s'esbafan con que o ser humano faiga qualsiquier cenyo que a l'animal le pueda pareixer amenazador, y eslampan galopando a las quatro suelas pus no son animals guaire agresivos. Curiosament, os chabalins encara sueltan escatafuellos mientras corren fuindo, por o que en ixas circunstancias podrían tener unatro significau no estrictament relacionau con a disuasión.
  
  Se veiga tamién 
  
  Estrapalucio
  Gramito
  Belito
  Caqueyo
  Piulido
  Escanyutito
  Miulido
  Tulido
  Otulido
  
  Voces d'animals